** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 218**

(protokols Nr. 9, 56. p.)

**Par grozījumiem līgumā par telpu nodošanu bezatlīdzības lietošanā biedrībai “Pauze AD”**

Madonas novada Ošupes pagasta pārvaldē saņemts biedrības “Pauze AD”, (turpmāk tekstā - Biedrība) iesniegums (reģistrēts 25.08.2025. ar Nr. OSU/1.9/25/38) ar lūgumu nodot bezatlīdzības lietošanā telpas Skolas ielā 10, Degumniekos, Ošupes pagastā, Madonas novadā, lai īstenotu LAD atbalstītu projektu “Telpu pielāgošana sabiedrības virzītām iniciatīvām Ošupes pagastā”.

Biedrībai ar 2019. gada 12. decembri piešķirts sabiedriskā labuma organizācijas statuss pilsoniskas sabiedrības attīstības jomā, 2020. gada 07. maijā darbības jomas paplašinot ar labdarība un sabiedrības, it īpaši trūcīgo un sociāli mazaizsargāto personu grupu, sociālās labklājības celšana.

Biedrība aktīvi darbojas Ošupes pagastā, organizējot pasākumus dažādām paaudzēm.

No 2021. gada 30. marta ir spēkā esošs līgums Nr. MNP/2.9.18.2/21/8 “Par nedzīvojamo telpu Skolas ielā 10, Degumniekos nodošanu bezatlīdzības lietošanā”, ar kuru bezatlīdzības lietošanā nodota telpa Nr. 10 ar kopējo platību 40.6 kv.m.

Biedrība lūdz nodot bezatlīdzības lietošanā telpu Nr. 18, platība 15,9 kv.m., telpu Nr. 19, platība 17,6 kv.m. un telpu Nr. 20, platība 12,6 kv.m., kas atrodas Skolas ielā 10, Degumniekos, Ošupes pagastā, Madonas novadā. Telpas ir sliktā stāvoklī, lai tās lietotu nepieciešams remonts.

Ošupes pagasta pārvalde piekrīt telpu nodošanai bezatlīdzības Biedrībai.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta pirmo daļu un otrās daļas 41. punktu publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Publiskas personas finanšu līdzekļu un mantas izšķērdēšanas novēršanas likuma 5. panta trešā daļa paredz, ja publiskas personas mantu nodod bezatlīdzības lietošanā, par to pieņemot lēmumu. Pamatojoties uz likumu par publiskas personas mantas nodošanu bezatlīdzības lietošanā, slēdz rakstveida līgumu. Līgumā nosaka arī attiecīgās publiskas personas institūcijas tiesības kontrolēt, vai bezatlīdzības lietošanā nodotā manta ir izlietota likumīgi un lietderīgi.

Pamatojoties uz likuma “Pašvaldību likums” 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo un sesto daļu, ņemot vērā 23.09.2025. Finanšu un attīstības komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Veikt grozījumus 2021. gada 30. marta līgumā Nr. MNP/2.9.18.2/21/8 “Par nedzīvojamo telpu Skolas ielā 10, Degumniekos nodošanu bezatlīdzības lietošanā” papildinot līguma priekšmetu ar telpu Nr. 18, platība 15,9 kv.m., telpu Nr. 19, platība 17,6 kv.m. un telpu Nr.20, platība 12,6 kv.m.,
2. Nodot biedrībai “Pauze AD” , reģistrācijas Nr. 40008277627, bezatlīdzības lietošanā nekustamā īpašuma Skolas iela 10, Degumnieki, Ošupes pagasts, Madonas novads, 2. stāva telpu Nr. 18, platība 15,9 kv.m., telpu Nr. 19, platība 17,6 kv.m. un telpu Nr. 20, platība 12,6 kv.m., (ēkas kadastra apzīmējums 7082 013 0196 001)
3. Līgumu par nekustamā īpašuma nodošanu bezatlīdzības lietošanā pagarināt uz projekta izpildes laiku līdz 2031. gada 31. decembrim.
4. Nekustamais īpašums tiek nodots ar mērķi - projekta realizēšanai.
5. Biedrībai ir pienākums nekavējoties nodot bezatlīdzības lietošanā nodoto nekustamo īpašumu atpakaļ, ja tas tiek izmantots pretēji paredzētajam lietošanas mērķim, vai tiek izbeigts līgums par nekustamā īpašuma nodošanu bezatlīdzības lietošanā vai iestājas līgumā par nekustamā īpašuma nodošanu bezatlīdzības lietošanā cits minēts gadījums.

 Domes priekšsēdētājs A. Lungevičs

*Brokule 27790023*